Document ID: 31987D0269

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 11ης Μαΐου 1987
για έγκριση του ενισχυμένου σχεδίου, που υποβλήθηκε από την Ισπανία, σχετικά με την εξάλειψη της αφρικανικής πανώλης των χοίρων
(Το κείμενο στην ισπανική γλώσσα είναι το μόνο αυθεντικό)
(87/269/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την απόφαση 86/650/ΕΟΚ του Συμβουλίου της 16ης Δεκεμβρίου 1986 για τη θέσπιση ενός κοινοτικού χρηματοδοτικού μέτρου για την εξάλειψη της αφρικανικής πανώλης των χοίρων στην Ισπανία (1), και ιδίως το άρθρο 3,
Εκτιμώντας:
ότι με την επιστολή της 19ης Φεβρουαρίου 1987 η Ισπανία ανακοίνωσε στην Επιτροπή ένα ενισχυμένο σχέδιο για την εξάλειψη της αφρικανικής πανώλης των χοίρων·
ότι το ενισχυμένο σχέδιο εξετάσθηκε και από την εξέταση προέκυψε ότι είναι σύμφωνο με την απόφαση 86/650/ΕΟΚ· ότι, ως εκ τούτου, πληρούνται οι όροι για τη χρηματοδοτική συμμετοχή της Κοινότητας·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής· ότι ζητήθηκε η γνώμη της Επιτροπής του ΕΓΤΠΕ και της Μόνιμης Επιτροπής για τις Διαρθρώσεις,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται το ενισχυμένο σχέδιο για την εξάλειψη της αφρικανικής πανώλης των χοίρων που υποβλήθηκε από την Ισπανία.
Άρθρο 2
Η Ισπανία θα θέσει σε ισχύ την 1η Απριλίου 1987 τους νόμους, ρυθμίσεις και διοικητικές διατάξεις για την εφαρμογή του σχεδίου που αναφέρεται στο άρθρο 1.
Άρθρο 3
Η παρούσα απόφαση απευθύνεται στο Βασίλειο της Ισπανίας.
Βρυξέλλες, 11 Μαΐου 1987.

Labels: 0
18
15
6